Al-Rifa'i-moskeen
Al-Rifa'i-mosken (til høyre) og Sultan Hassans moské-madrassa (til venstre)
**Al-Rifa'i-moskeen** (arabisk: **مسجد الرفاعى**‎, navnet kan også transkriberes **Al Rifai**, 
**Al-Refai**, **Al-Refa'i**, på engelsk oversatt med **The Royal Mosque**, altså «Den kongelige moské»), er en moské i Kairo i Egypt.

Beliggenhet
-----------

Moskeen befinner seg i Midan al-Qal'a, som ligger like ved Citadellet i Kairo. Ved siden av Al-Rifa'i-moskeen ligger Sultan Hassans madrassa-moské fra ca. 1361, og Al-Rifa'i-moskeen ble tegnet slik at den skulle harmonere med den eldre nabobygningen. Byggingen av Al-Rifa'i-moskeen inngikk således i et omfattende intitativ fra Egypts herskere på 1800-tallet som gikk ut på både å knytte sitt eget styre opp till det som ble ansett for å være ærefulle epoker i Egypts islamske historie, og samtidig modernisere landets hovedstad. Den nye moskeen ble bygget ved to store, offentlige plasser og i nærheten av flere boulevarder som ble bygget etter europeisk modell omtrent på samme tid.

Byggearbeidet
-------------

Al-Rifa'i-moskeen ble bygget i to byggefaser i tidsrommet 1869-1912. Den opprinnelige oppdragsgiveren var Khushyar Hanim, mor til khediv Ismail Pasja, og hensikten var å utvide og erstatte et allerede eksisterende zawiya (gravminne) viet til den islamske helgenen **Ahmad al-Rifa'i**, som levde i middelalderen. *Zawiya-en* var et mål for lokale pilegrimer som mente graven hadde helbredende krefter. Khushayer så for seg at den nye bygningen skulle ha to bruksområder: for det ene skulle bygget huse relikvier knyttet til sufismen, og for det annet skulle moskeen benyttes som mausoleum for den kongelige familie. I løpet av den lange byggeperioden ble imidlertid såvel arkitekt som tegninger og planlagt bruksområde endret. 

Moskeens første arkitekt var Husayn Fahmi Pasha al-Mi'mar, som var en fjern slektning av det dynastiet som Muhammad Ali hadde grunnlagt i 1803. Han døde imidlertid i den første byggefasen, og etter at khediv Ismail Pasja abdiserte i 1880 ble byggearbeidene stanset. Khushayar Hanim selv døde i 1885, og arbeidet med moskeen ble første startet opp på nytt i 1905, da khediv Abbas Hilmi II beordret byggingen fullført. Denne gangen var det den østerriksk-ungarske arkitekten Max Herz
som ledet arbeidet; han var for øvrig formann for Komiteen for konservering av arabiske monumenter i Kairo (engelsk: *Committee for the Conservation of Arab Monuments in Cairo*).

Arkitektur
----------

Arkitektonisk er Al-Rifa'i-moskeen preget av stilblanding, men hovedtrekkene er hentet fra perioden da mamelukkene hersket i Egypt. Dette ser man særlig når man gransker moskeens kuppel og minaret. Foruten en stor hall som benyttes til bønn, består bygningen av gravminnene over al-Rifa'i og to andre lokale helgener, nemlig Ali Abi-Shubbak og Yahya al-Ansari.

Mausoleum
---------

Gravstedet til Mohammad Reza Pahlavi, sjah av Iran
Al-Rifa'i-moskeen er også det siste hvilestedet til Khushyar Hanim og hennes sønn Ismail Pasja, og til en rekke andre medlemmer av Egypts kongefamilie, herunder kong Faruk I av Egypt, som døde i eksil i Roma i 1965. Den nestsiste sjahen av Iran, Reza Pahlavi, som døde i eksil i Sør-Afrika i 1944, lå en tid også gravlagt her, før båren hans ble ført til Iran etter den andre verdenskrigen. Da hans sønn, Muhammed Reza Pahlavi, døde i Kairo i 1980 etter å ha blitt avsatt under den iranske revolusjonen i 1979 og kastet ut av Iran, ble han stedt til hvile i gravkammeret i Al-Rifa'i-moskeen.

Se også
-------

* Qala'un-moskeen, den kongelige moskeen til mamelukkene, som ble påbegynt i 1318 i Citadellet i Kairo av sultan Al-Nasr Muhammad ibn Qala'un.
* Islamsk arkitektur
* Islamsk kunst

Referanser
----------

1. ↑  «Arkivert kopi». Arkivert fra originalen 23. juni 2011. Besøkt 7. mars 2011.  Om Max Herz på nettstedet www.islamic-art.org

Eksterne lenker
---------------

* (en) Al-Rifa'i Mosque – kategori av bilder, video eller lyd på Commons Rediger på Wikidata
* Al-Rifa'i Mosque
* The Royal Mosque – Al Rifai ( 2009-10-24)

Portaler: Arkitektur | Egypt

| * v
* d
* r
Moskeer |
| --- |
| Termer og element | 
* Eidgah
* Fredagsmoské
* Mihrab
* Minbar

 |
| Moskéer etter land | 
* **Afghanistan**:
	+ Den blå moské i Mazar e-Sharif
	+ Pul-e Khishti-moskéen
	+ Moskéen for Profeten Muhammads kappe
* **Armenia**:
	+ Den blå moskéen i Jerevan
* **Bahrain**:
	+ Al-Fatih-moskéen
* **Bangladesh**:
	+ Baitul Mukarram
* **Brunei**:
	+ Sultan Omar Ali Saifuddin-moskéen
* **Canada**:
	+ Baitun Nur
* **Danmark**:
	+ Tauba-moskeen
* **Egypt**:
	+ Abu Haggag-moskéen
	+ Al-Azhar-moskéen
	+ Al-Hakim-moskeen
	+ Al-Hussein-moskeen
	+ Al-Rifa’i-moskeen
	+ Ibn Tulun-moskéen
	+ Muhammed Ali-moskéen
	+ Masjid Abu el-Abbas el-Mursi
* **Eritrea**:
	+ Al Khulafa Al Rashiudin
* **De forente arabiske emirater**:
	+ Schejk Zayed-moskéen
* **India**:
	+ Babri Masjid
	+ Jama Masjid
	+ Mubarak-moskéen
* **Irak**:
	+ Al-Askaria
	+ Husayn ibn Alis helligdom
	+ Imam Ali-moskéen
* **Iran**:
	+ Shah-moskéen
* **Israel**:
	+ Den hvite moskéen
* **Japan**:
	+ Kobe-moskéen
* **Jerusalem**:
	+ Al-Aqsa-moskéen
* **Kina**:
	+ Xiaotaoyuanmoskeen
* **Malaysia**:
	+ Masjid Jamek
	+ Masjid Wilayah Persekutuan
	+ Masjid Putra
* **Nigeria**:
	+ Abujas nationalmoské
* **Norge**:
	+ Bait-un-Nasr
	+ Central Jamaat-e Ahl-e Sunnat
	+ Halden Moské
	+ Nor moské
	+ Rabita-moskeen
	+ World Islamic Mission
* **Pakistan**:
	+ Badshahimoskéen
	+ Den røde moské
	+ Shah Faisal-moskéen
* **Russland**:
	+ Moskeen i Groznyj
* **Saudi-Arabia**:
	+ Al-Masjid an-Nabawi
	+ Al-haram
* **Serbia**:
	+ Bajraklimoskéen
* **Spania**:
	+ Mezquita
* **Storbritannia**:
	+ Baitul Futuh
	+ East London Mosque
	+ London Central Mosque
* **Sverige**:
	+ Bellevuemoskéen
	+ Fittja moské
	+ Malmö moské
	+ Nasirmoskéen
	+ Stockholms moské
	+ Trollhättans moské
	+ Umeå moské
	+ Uppsala moské
* **Syria**:
	+ Omajademoskeen i Aleppo
	+ Omajademoskeen i Damaskus
* **Tyrkia**:
	+ Sultan Ahmed-moskeen
	+ Hagia Sofia
	+ Selimiyemoskén
	+ Süleymaniyemoskéen
* **Tyskland**:
	+ Wilmersdorfmoskeen

 |

|  |  |
| --- | --- |
| Oppslagsverk/autoritetsdata | VIAF
 |